Paide

Paide () estas urbo en Estonio. Ĝi apartenas al la distrikto Järvamaa kaj estas ties administra centro.

Paide situas en la centro de la lando, de kie venas la urba moto "Koro de Estonio" (). Dum la mezepoko, en la 13a jarcento, la impona kastelo de Paide montris la danan influregionon. La urbo estis konstruita el blanka kalkŝtono (estone "paekivi"), per kio la germana nomo  ("Blankŝtono") klarigeblas.

Paide estis menciita unuan fojon en la jaro 1265, kaj ricevis la urbajn rajtojn en 1291. De la detruita kastelo restis la impona, 30 metrojn alta turo nomita "Longa Hermano", kiu iĝis rekonilo de la urbo.

 Partneraj urboj 
  Annaberg-Buchholz, Germanio (1992)
  Westminster, Usono
  Håbo, Svedio
  Hamina, Finnlando
  Fredensborg, Danio
  Mažeikiai, Litovio
  Saldus, Latvio
  Havířov, Ĉeĥio
  Perejaslav, Ukrainio

 Kulturo kaj vidindaĵoj 
eta|Okangula Bergfried de la ordena kastelo
La ĉefaj vidindaĵoj en Paide estas la ruinoj de la mezepoka ordena kastelo kun la 1993 restaŭrita turo, kiu nuntempe servas kiel galerio; la urbodomo kun sia ĉarma jugendstila fasado (1920) kaj la ĉefa placo kun la jare 1848 rekonstruita preĝejo.

En la urba muzeo videblas la internaĵo de la urba apoteko instalita en la 18a jarcento, en kiun Karl Hermann HESSE (1802-1896), avo de la aŭtoro Hermann HESSE, sendis siajn pacientojn, deĵorante kiel distrikta kuracisto en Paide. Lia tombo estas en la tombejo Reopalu en Paide.

 Gravuloj 
 Gefiloj de la urboj 
 Johannes Hesse (1847 - 1916), misiisto kaj estro de eldonejo
 Arvo Pärt (* 1935), komponisto
 Carmen Kass (* 1975), manekeno, funkciulino de ŝako
 Ain-Alar Juhanson (* 1976), triatlonisto

Kategorio:Urboj de Estonio